pythainlp/thai-wiki-dataset-v4 huggingface dataset:
โรงเรียนแสงวิทยา

โรงเรียนแสงวิทยา  (อักษรย่อ: ส.ว.ย. ,SV) เป็นโรงเรียนเอกชนระดับอนุบาลปีที่ 1 จนถึงมัธยมศึกษาปีที่ 3 ตั้งอยู่เลขที่ 105 ถนนสุดบรรทัด อำเภอแก่งคอย จังหวัดสระบุรี เปิดทำการสอนครั้งแรกในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง เริ่มแรกมีคุณครู 9 คน และนักเรียน 222 คน ปัจจุบันโรงเรียนแสงวิทยามีการพัฒนาการเรียนการสอนดีขึ้น
ประวัติโรงเรียน.
โรงเรียนแสงวิทยาก่อตั้งในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง บนเนื้อที่ 6 ไร่ 86 ตารางวา เริ่มแรกมีคุณครู 9 คน และนักเรียน 222 คน ในปีถัดมาจำนวนนักเรียนได้เพิ่มปริมาณอย่างรวดเร็ว โรงเรียนต้องขยายอาคารเรียนจากอาคารไม้ชั้นเดียวเป็น อาคารไม้ 2 ชั้น เพื่อรองรับนักเรียนที่เพิ่มปริมาณมากขึ้น
ในปี พ.ศ. 2538 นายวิฑูรย์ ต.แสงจันทร์ เป็นผู้รับใบอนุญาต และนางเสาวลักษณ์ กมลโรจน์สิริเป็นผู้อำนวยการใหญ่ โรงเรียนได้รับการยอมรับเป็นอย่างยิ่งจากท่านผู้ปกครองได้ส่งบุตรหลานเข้ารับการศึกษามากที่สุดของโรงเรียนเอกชนในจังหวัดสระบุรี ปัจจุบันว่าที่ร้อยตรีพัทธโรจน์ กมลโรจน์สิริ เป็นผู้อำนวยการโรงเรียน โรงเรียนได้พัฒนาการศึกษามากขึ้น
โครงการเด่น.
โครงการนี้ได้เป็นโครงการต่อยอดจากโครงการรณรงค์เพื่อเด็กไทยไม่กินหวาน ของสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหนึ่งในโรงเรียนต้นแบบเด็กไทยไม่กินหวาน โดยโรงเรียนแสงวิทยาได้ประยุกต์และบูรณาการแผนงาน เข้าสู่ระบบการเรียนการสอนให้แก่นักเรียนทุกระดับชั้น ผ่านสื่อการเรียนรู้ที่น่าสนใจ และการกระตุ้นเตือนเด็กๆ ด้วยกิจกรรมที่เข้าใจง่าย
แบงท์ เอ็ดเลียน

แบงท์ เอ็ดเลียน (2 พฤศจิกายน ค.ศ. 1906 — 10 กุมภาพันธ์ ค.ศ. 1993) เป็นทั้งศาสตราจารย์ทางฟิสิกส์และนักดาราศาสตร์ชาวสวีเดนผู้ซึ่งมีความเชี่ยวชาญในด้านสเปกโทรสโกปี เขาได้เข้าร่วมในการแก้ "ปริศนาโคโรนา" ซึ่งเป็นเส้นเงาที่ไม่สามารถระบุได้ในสเปกตรัมของดวงอาทิตย์ โดยเชื่อกันอย่างคร่าวๆว่าน่าจะมาจากธาตุไม่ปรากฏชื่อมาจนบัดนี้โดยเรียกว่าโคโรเนียม ในภายหลัง แบงท์ เอ็ดเลียน ได้แสดงให้เห็นว่าเส้นเหล่านั้นมาจากการแตกตัวของเหล็กที่แตกตัวเป็นไอออน (Fe-XIV) การค้นพบของเขาไม่ได้รับการยอมรับในทันที ตั้งแต่ไอออนไนซ์ได้รับการอ้างอิงว่าต้องมีอุณหภูมิที่ล้านองศา หลังจากนั้นอุณภูมิของโคโรนาดวงอาทิตย์ก็ได้รับการตรวจสอบ
นอกจากนี้ เขายังมีผลงานสำคัญในการวิเคราะห์สเปกตรัมของดาววูล์ฟ-ราเยท์
แบงท์ เอ็ดเลียน ได้เป็นศาสตราจารย์ที่มหาวิทยาลัยลุนด์ใน ค.ศ. 1944–1973 เขาได้รับเลือกให้เป็นสมาชิกแห่งราชสำนักวิทยาศาสตร์สวีเดนใน ค.ศ. 1947 เขาสำเร็จการศึกษาจากโรงเรียนมัธยมในนอร์เชอปิงใน ค.ศ. 1926 และได้เข้ามหาวิทยาลัยอุปซอลากระทั่งสำเร็จการศึกษาระดับปริญญาเอกใน ค.ศ. 1934 
แบงท์ เอ็ดเลียน ได้รับเหรียญทองจากสมาคมดาราศาสตร์หลวงใน ค.ศ. 1945 สำหรับการแก้ปริศนาโคโรนา, เหรียญฮาวเวิร์ด เอ็น. พ็อตส์ ใน ค.ศ. 1946 สำหรับการวิจัยรังสีอัลตร้าไวโอเลตไกลสุด และเหรียญเฮนรี เดรเปอร์ของสถาบันวิทยาศาสตร์แห่งชาติสหรัฐอเมริกา ใน ค.ศ. 1968
มิตซูบิชิ F-2

มิตซูบิชิ F-2 เป็นเครื่องบินขับไล่พหุภารกิจที่ญี่ปุ่นพัฒนาขึ้นจากพื้นฐานของ F-16 โดยมีเป้าหมายเพื่อทดแทนเครื่องบินขับไล่ F-1 ของกองกำลังป้องกันตนเองทางอากาศญี่ปุ่น (JASDF) ในช่วงทศวรรษ 1980 โครงการเริ่มต้นในชื่อ FS-X (Fighter Support Experimental) ในตอนแรกญี่ปุ่นตั้งใจพัฒนาเครื่องบินขับไล่ด้วยตนเองทั้งหมด แต่เผชิญแรงกดดันจากสหรัฐอเมริกา ซึ่งเกรงว่าญี่ปุ่นจะก้าวขึ้นมาแข่งขันในตลาดอาวุธและการบิน ทำให้ท้ายที่สุดเกิดเป็นโครงการร่วมระหว่างมิตซูบิชิเฮฟวีอินดัสทรีส์และล็อกฮีดมาร์ติน
แม้จะใช้ F-16C/D Block 40 เป็นพื้นฐาน แต่ F-2 ได้รับการปรับปรุงอย่างสำคัญ เช่น ปีกขยายใหญ่ขึ้นราว 25% ใช้วัสดุคอมโพสิตขั้นสูงเพื่อลดน้ำหนัก เสริมสมรรถนะการบินและบรรทุกอาวุธ ติดตั้งเรดาร์ J/APG-1 ซึ่งเป็นเรดาร์ AESA รุ่นแรกของโลกที่เข้าประจำการ และระบบอาวุธที่รองรับขีปนาวุธต่อต้านเรือรุ่น ASM-1 และ ASM-2 เพื่อสอดคล้องกับภารกิจการป้องกันทะเลของญี่ปุ่น F-2 เริ่มบินทดสอบครั้งแรกในปี 1995 และเข้าประจำการปี 2000 แม้มีจำนวนน้อยเพียงราว 90 ลำ เนื่องจากต้นทุนสูง แต่ก็ถือเป็นก้าวสำคัญของญี่ปุ่นในการพัฒนาอุตสาหกรรมการบินสมัยใหม่ และปูทางไปสู่โครงการนักสู้รุ่นต่อไปอย่าง F-X (F-3)
ชุดตัวอักษรอูรดู

ชุดตัวอักษรอูรดู  เป็นอักษรสำหรับภาษาอูรดูที่เขียนจากขวาไปซ้าย ซึ่งปรับปรุงมาจากอักษรเปอร์เซีย ที่พัฒนามาจากอักษรอาหรับ ชุดตัวอักษรอูรดูมีพยัญชนะถึง 39 หรือ 40 ตัว โดยนิยมเขียนแบบแนสแทอ์ลีก ในขณะที่ภาษาอาหรับมักเขียนในแบบนัสค์
โดยทั่วไป การถอดอักษรอูรดูมาเป็นอักษรโรมัน (มีชื่อว่าโรมันอูรดู) จะขาดหน่วยเสียงที่ไม่มีในภาษาอังกฤษหรือภาษาอื่น ๆ ที่เขียนด้วยอักษรละติน สถาบันภาษาแห่งชาติแห่งปากีสถานได้พัฒนาระบบสำหรับเสียงที่ไม่พบในภาษาอังกฤษ แต่จะเหมาะสมกับผู้ที่รู้ภาษาอูรดู ภาษาอาหรับหรือภาษาเปอร์เซียมากกว่า 
ประวัติ.
ภาษาอูรดูได้แยกต่างหากออกจาก ภาษาฮินดูสตานีหลังการแบ่งแยกอินเดีย ความแตกต่างที่สำคัญคือมีอิทธิพลของภาษาเปอร์เซียที่เป็นภาษาราชการในสมัยราชวงศ์โมกุลมาก และเป็นภาษากลางก่อนการเข้ามาของอังกฤษ อักษรมาตรฐานสำหรับภาษาอูรดูดัดแปลงมาจากอักษรเปอร์เซียเพื่อให้เหมาะสมกับการออกเสียงของภาษาฮินดูสตานี 
ก่อนที่จะประดิษฐ์ พิมพ์ดีดภาษาอูรดู ใน พ.ศ. 2454 หนังสือพิมพ์ภาษาอูรดูจะตีพิมพ์โดยใช้ตัวอักษรที่เรียกกาติบหรือคุช-นาเวส หนังสือพิมพ์ "Daily Jang" ในปากีสถานเป็นหนังสือพิมพ์ภาษาอูรดูฉบับแรกที่ใช้การประมวลผลคำด้วยคอมพิวเตอร์ด้วยการเขียนแบบนัสตาลิก ในปัจจุบัน หนังสือพิมพ์ วารสารที่ใช้อักษรอูรดูจะใช้คอมพิวเตอร์ทั้งสิ้น 
หมายเหตุ: 
พยัญชนะ.
สระ.
สระในภาษาอูรดูจะแสดงด้วยพยัญชนะ แม้ว่าจะทำให้สับสนได้ แต่บริบทจะช่วยให้เข้าใจเสียงที่ถูกต้องได้ 
ตารางสระ.
สระเสียงสั้น.
สระเสียงสั้น (อะ "a", อิ "i", อุ"u") แสดงด้วยเครื่องหมายบนและล่างตัวอักษร 
"อลิฟ".
"อลิฟ" (ا) เป็นอักษรตัวแรกของอักษรอุรดู และใช้เป็นสระ ในตำแหน่งต้นคำ "อลิฟ" ใช้แทนทั้งสระเสียงสั้น เช่น اب อับ "ab", اسم อิสม"ism", اردو อุรดู"urdū" แต่ถ้า "อลิฟ" (ا) ตามด้วย "wā'o" (و) หรือ "ye" (ی) จะแสดงสระเสียงยาว ถ้า "wā'o" (و) หรือ "ye" (ی) ตัวเดียวอยู่ที่ตำแหน่งเริ่มต้นจะเป็นพยัญชนะ
อลิฟมีหลายรูปแบบ เรียก"alif madd" (آ). ใช้แทนสระเสียงยาว อา "ā" ที่ต้นคำ เช่น آپ อาบ "āp", آدمی อาดมิ "ādmi". ตอนกลางหรือท้ายคำ สระอาแทนด้วย "อลิฟ" (ا), เช่น بات บาต "bāt", آرام อาราม "ārām"
"วาว".
Wā'o ใช้แสดงสระ อู "ū", โอ "o" และ ออ "au" ([uː], [oː], และ [ɔ]), และใช้แทนเสียง [ʋ].
"เย".
เยมีสองรูป : choṭī ye และ baṛi ye.
"Choṭī ye" (ی) ใช้เหมือนในภาษาเปอร์เซีย ใช้แทนสระเสียงยาว อี "ī" และพยัญชนะ "y".
"Baṛī ye" (ے) ใช้แทนสระ เอ "e" และ แอ "ai" (และ). "Baṛī ye" ใช้เขียนเมื่ออยู่ท้ายคำ
การใช้อักษรพิเศษ.
เสียงรีโทรเฟล็กซ์.
พยัญชนะรีโทรเฟล็กซ์(เช่นเสียงวรรค ฏะ ในภาษาบาลี) ไม่พบในอักษรเปอร์เซีย และสร้างขึ้นฉพาะภาษาอูรดู โดยเขียน ط ("to'e") เพนือพยัญชนะที่เกิดจากฟัน (dental consonant หรือวรรค ตะ ในภาษาบาลี)
ภาษามองโกลคามนิกัน

ภาษามองโกลคามนิกัน (Khamnigan) เป็นภาษาในกลุ่มภาษามองโกลที่ใช้พูดในบริเวณทะเลสาบไบกัลป์ ชาวคามนิกันปกติเป็นผู้ที่พูดได้สองภาษา คือพูดได้ทั้งภาษาในกลุ่มภาษามองโกลและกลุ่มภาษาตังกูสิต โดยภาษากลุ่มตันกูสิตที่พูดคือภาษาอีเวนกี ส่วนภาษาคามนิกันเป็นภาษาในกลุ่มภาษามองโกลที่มีลักษณะเป็นเอกเทศ ไม่ได้เป็นสำเนียงของภาษามองโกลหรือภาษาบูรยัตที่ใช้พูดในรัสเซียหรือมองโกเลีย
การใช้ภาษานี้ในรัสเซียกำลังลดลง เหลือผู้พูดอยู่น้อยแต่สถานะในมองโกเลียยังไม่แน่ชัด แต่กลุ่มชนในจีนยังคงใช้ทั้งสองภาษาอยู่ ภาษาอีเวนกีที่ชาวคามนิกันใช้จะได้รับอิทธิพลจากภาษากลุ่มมองโกลมาก โดยเฉพาะการใช้คำศัพท์ ส่วนภาษามองโกลจะเป็นภาษาที่มีลักษณะอนุรักษนิยมมาก และได้รับอิทธิพลจากภาษาอีเวนกีน้อย แม้จะมีระบบไวยากรณ์พหูพจน์แบบภาษาอีเวนกี ซึ่งภาษากลุ่มมองโกลอื่นๆไม่มี
รัฐพงศ์ ธนพัฒน์

<ns>0</ns>
 <revision>
 <timestamp>2012-11-29T16:46:39Z</timestamp>
 <contributor>
 <username>Jungide</username>
 </contributor>
 <comment>Jungide ย้ายหน้า รัฐพงศ์ ธนพัฒน์ ไปยัง เคลลี่ ธนะพัฒน์ ทับหน้าเปลี่ยนทาง: ใช้ชื่อที่เป็นรู้จ...</comment>
 <origin>4448819</origin>
 <model>wikitext</model>
 <format>text/x-wiki</format>
ออแตลฌอร์ฌ-แซ็งก์

ออแตลฌอร์ฌ-แซ็งก์ ("โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น
ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลก
ประวัติ.
ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย
ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย
บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค
กฤษณ์ กาญจนกุญชร

กฤษณ์ กาญจนกุญชร (เกิด 14 ตุลาคม พ.ศ. 2491) ปัจจุบันดำรงตำแหน่งอธิบดีกรมราชเลขานุการในพระองค์ และรักษาการเลขาธิการองคมนตรี กรรมการพระคลังข้างที่ อดีตราชเลขาธิการในพระองค์พระบาทสมเด็จพระวชิรเกล้าเจ้าอยู่หัว อดีตปลัดกระทรวงการต่างประเทศ อดีตกรรมการในคณะกรรมการผู้สูงอายุแห่งชาติ และอดีตสมาชิกสภานิติบัญญัติแห่งชาติ พ.ศ. 2549
ประวัติ.
กฤษณ์ กาญจนกุญชร เกิดเมื่อวันที่ 14 ตุลาคม 2491 สำเร็จการศึกษาระดับปริญญาตรีด้านกฎหมายจากควีนส์ คอลเลจ มหาวิทยาลัยออกซฟอร์ด ประกาศนียบัตรกฎหมายระหว่างประเทศ และปริญญาเอกสาขาเดียวกัน มหาวิทยาลัยแมนเชสเตอร์ สหราชอาณาจักร ทั้งผ่านหลักสูตร วปอ. รุ่น 37
การทำงาน.
กฤษณ์เริ่มเข้ารับราชการเป็นเลขานุการตรี กรมสนธิสัญญาและกฎหมาย, ผู้อำนวยการกองส่งเสริมเศรษฐกิจสัมพันธ์และความร่วมมือ กรมเศรษฐกิจ, รองอธิบดีกรมสนธิสัญญาและกฎหมาย, ในปี พ.ศ. 2532 ดำรงตำแหน่งอัครราชทูต สถานเอกอัครราชทูต ณ กรุงวอชิงตัน ต่อมาไปดำรงตำแหน่งเอกอัครราชทูตประจำกระทรวง, อธิบดีกรมสนธิสัญญาและกฎหมาย, ปี พ.ศ. 2538 ดำรงตำแหน่งเอกอัครราชทูตประจำสำนักงานสหประชาชาติ ณ นครเจนีวา, อธิบดีกรมสนธิสัญญาและกฎหมาย ครั้งที 2, อธิบดีกรมเอเชียตะวันออก, รองปลัดกระทรวงการต่างประเทศ, เอกอัครราชทูต ณ กรุงปารีส, ปี พ.ศ. 2547 เป็นปลัดกระทรวงการต่างประเทศ แล้วในเดือนมีนาคม ปี พ.ศ. 2550 เป็นเอกอัครราชทูต ณ กรุงวอชิงตัน สหรัฐอเมริกา ต่อมา ปี พ.ศ. 2551 มีพระบรมราชโองการแต่งตั้งเป็นรองราชเลขาธิการ สำนักราชเลขาธิการ 
ในอดีต กฤษณ์เป็นอดีตกรรมการธนาคาร กรุงไทย จำกัด (มหาชน) และสมาชิกสภานิติบัญญัติแห่งชาติ ระหว่างวันที่ 12 ตุลาคม 2549 - 1 เมษายน 2550 และจากนั้น ดร. กฤษณ์ กาญจนกุญชร ได้เข้าปฏิบัติหน้าที่ตำแหน่งราชเลขาธิการ สำนักราชเลขาธิการ ตามพระบรมราชโองการแต่งตั้ง สืบต่อจากอาสา สารสิน เมื่อวันที่ 1 ตุลาคม 2555 และรวมทั้งเป็นกรรมการพระคลังข้างที่
ในปี พ.ศ. 2555 มีการเปลี่ยนแปลงสถานะของสำนักราชเลขาธิการ ไปจัดตั้งเป็นกรมราชเลขานุการในพระองค์ สังกัดสำนักพระราชวัง พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งเขาเป็นราชเลขานุการในพระองค์ ระดับ 11 เทียบเท่าเลขาธิการพระราชวัง ตั้งแต่วันที่ 1 ตุลาคม พ.ศ. 2555
FAQ

คำถามที่พบบ่อย (อักษรย่อ: FAQ) คือรายการคำถามและคำตอบ ซึ่งมักได้รับการคาดว่าเป็นคำถามที่พบบ่อยในบริบทบางอย่าง และที่เกี่ยวข้องกับหัวข้อเฉพาะ "FAQ" มักออกเสียงเป็นคำย่อมากกว่าอักษรย่อ แต่รูปแบบอักษรย่อยังคงอยู่ ตั้งแต่อักษรย่อ "FAQ" มาจากสื่อต้นฉบับเดิม ก็ได้มีการออกเสียงที่แตกต่างกันออกไป ทั้ง "แฟค", "ฟาค", "แฟกซ์" และ "แฟคส์" ซึ่งได้ยินบ่อย ทั้งนี้ขึ้นอยู่กับการใช้งาน นิยามอาจจะหมายถึงคำถามที่พบบ่อยเพียงคำถามเดียวโดยเฉพาะ หรือได้รวบรวมรายการหลายคำถามกับคำตอบเหล่านั้น
การเข้าถึงโดยสุ่ม

ในวิทยาการคอมพิวเตอร์ การเข้าถึงโดยสุ่ม  หรือ การเข้าถึงโดยตรง (direct access) คือความสามารถในการเข้าถึงข้อมูลในลำดับภายในเวลาที่เท่าๆกันสำหรับข้อมูลตัวใด ๆ ก็ตาม เวลาในการเข้าถึงข้อมูลนี้ไม่ขึ้นกับกับขนาดของลำดับด้วย ตัวอย่างของการเข้าถึงโดยสุ่มคือการอ่านข้อมูลจากแผ่นซีดี ซึ่งสามารถอ่านข้อมูลตำแหน่งใดๆได้ทันที
การเข้าถึงข้อมูลที่ตรงกันข้ามกับการเข้าถึงโดยสุ่มคือการเข้าถึงเชิงเส้น ซึ่งข้อมูลที่อยู่ไกลกว่าจะเสียเวลาในการเข้าถึงข้อมูลมากกว่า ตัวอย่างเช่นการอ่านข้อมูลจากตลับเทป ซึ่งต้องมีกรอเทปไปยังตำแหน่งที่ต้องการอ่านข้อมูล
สำหรับโครงสร้างข้อมูล ความสามารถในการเข้าถึงโดยสุ่มคือความสามารถในการเข้าถึงรายการได้ภายในเวลาคงที่ หรือ <math>O(1)</math> ซึ่งโครงสร้างข้อมูลที่เรียบง่ายที่สุดที่มีความสามารถนี้ก็คือแถวลำดับ โครงสร้างข้อมูลที่เหลือที่มีความสามารถนี้ โดยมากแล้วก็จะมาจากการดัดแปลงแถวลำดับ เช่น แถวลำดับพลวัต อย่างไรก็ตาม การมีความสามารถในการเข้าถึงโดยสุ่มก็ความหมายอีกนัยหนึ่งว่าที่อยู่ของหน่วยความจำต้องเรียงกันแบบมีแบบแผน ดังนั้นจึงทำให้โครงสร้างข้อมูลทั้งหลายที่มีความสามารถนี้ไม่สามารถเพิ่มข้อมูลกลางรายการได้อย่างมีประสิทธิภาพ บางโครงสร้างข้อมูลเช่นรายการโยงแลกความสามารถในการเข้าถึงแบบสุ่มด้วยความสามารถในการเพิ่มและลบข้อมูลกลางรายการแทน
ความสามารถในการเข้าถึงโดยสุ่มมีความสำคัญมาก มีขั้นตอนวิธีมากมายที่ใช้ประโยชน์จากโครงสร้างข้อมูลที่มีการเข้าถึงข้อมูลโดยสุ่ม เช่น การค้นหาแบบทวิภาค ขั้นตอนวิธีการเรียงลำดับ ตะแกรงเอราทอสเทนีส เป็นต้น
จอร์แดน บาวเวอรี

จอร์แดน นาแทเนียล บาวเวอรี  เกิดเมื่อวันที่ 2 กรกฎาคม ค.ศ. 1991 เป็นนักฟุตบอลชาวอังกฤษ ปัจจุบันได้ลงเล่นให้กับสโมสรฟุตบอลแอสตันวิลลาในตำแหน่งกองหน้า
แถวลำดับ

ในวิทยาการคอมพิวเตอร์ แถวลำดับ  คือโครงสร้างข้อมูลที่เป็นรายการอย่างหนึ่ง ข้อมูล (value) จะถูกเก็บบนหน่วยความจำคอมพิวเตอร์ แบบอยู่ติดกันไปเรื่อย ๆ การเข้าถึงข้อมูลสามารถกระทำได้ผ่านดัชนี (index) หรืออาจเรียกว่า คีย์ โดยดัชนีจะเป็นจำนวนเต็มซึ่งบอกถึงลำดับที่ของข้อมูลในแถวลำดับ นอกจากนี้ ค่าของดัชนียังไปจับคู่กับที่อยู่หน่วยความจำ ผ่านสูตรคณิตศาสตร์ ทำให้สามารถเข้าถึงข้อมูลได้
ตัวอย่างเช่นแถวลำดับที่มีข้อมูล 10 ตัว โดยมีดัชนีตั้งแต่ 0 ถึง 9 สมมุติให้ข้อมูลแต่ละตัวใช้หน่วยความจำ 4 ไบต์ และแถวลำดับนี้มีที่อยู่ในหน่วยความจำคือ 2000 จะได้ว่าที่อยู่หน่วยความจำของข้อมูลตัวที่ "i" คือ 2000 + 4"i"
แถวลำดับยังสามารถขยายมิติไปเป็นสองมิติหรือมากกว่านั้นได้ เนื่องจากรูปแบบของแถวลำดับสองมิติมีรูปร่างเป็นตาราง คล้ายกับเมตริกซ์ บางทีจึงอาจเรียกแถวลำดับสองมิติว่าเมตริกซ์หรือตาราง (สำหรับตารางโดยส่วนมากแล้วจะหมายความถึงตาราง lookup) เช่นเดียวกับแถวลำดับมิติเดียวที่บางครั้งก็อาจเรียกว่าเวกเตอร์หรือทูเพิล
แถวลำดับถือได้ว่าเป็นโครงสร้างข้อมูลที่ถือกำเนิดขึ้นพร้อม ๆ กับการเขียนโปรแกรม และสำคัญมากในการเขียนโปรแกรมเช่นเดียวกัน และแทบจะไม่มีโปรแกรมใดเลยที่ไม่ใช้แถวลำดับ โดยแถวลำดับนี้ยังนำไปอิมพลีเมนต์โครงสร้างข้อมูลอื่นอีกมากมายเช่นรายการหรือสายอักขระ แม้แต่หน่วยเก็บข้อมูลที่มีที่อยู่หน่วยความจำก็อาจจะมองหน่วยเก็บข้อมูลเป็นแถวลำดับขนาดยักษ์ก็ได้
โจ เบนเนตต์ (นักฟุตบอล)

โจเซฟ เบนเนตต์ (เกิดเมื่อวันที่ 28 มีนาคม ค.ศ. 1990) เป็นนักฟุตบอลชาวอังกฤษตำแหน่งกองหลัง ปัจจุบันลงเล่นให้กับสโมสรฟุตบอลคาร์ดิฟฟ์ซิตีในอีเอฟแอลแชมเปียนชิป 
เบนเนตต์เกิดที่เมืองรอชเดล ในมณฑลเกรเทอร์ แมนเชสเตอร์ ประเทศอังกฤษ และเซ็นสัญญาเป็นนักฟุตบอลอาชีพครั้งแรกกับสโมสรฟุตบอลมิดเดิลส์เบรอ ในฤดูกาล 2008–2009 โดยเขาสามารถเล่นได้ทุกตำแหน่งในด้านซ้าย และมักจะได้รับบทบาทเป็นแบ็กซ้าย เบนเนตต์ได้รับการจับตามองในฐานะผู้เล่นดาวรุ่งและได้รับรางวัลดาวรุ่งยอดเยี่ยมแห่งปีของสโมสรมิดเดิลส์เบรอ จนก้าวขึ้นไปติดทีมชาติอังกฤษรุ่นอายุไม่เกิน 21 ปี โดยหลังจากลงสนามให้กับมิดเดิลส์เบรอในทุกรายการมากกว่า 90 นัด ในปี ค.ศ. 2012 เขาก็ได้ย้ายไปเล่นให้กับแอสตันวิลลา ในยุคของพอล แลมเบิร์ตแต่กลับไม่ประสบความสำเร็จ และไม่สามารถแย่งชิงตำแหน่งในทีมชุดใหญ่ได้ หลังจากนั้นเขาถูกปล่อยตัวให้ไบรตัน แอนด์ โฮฟ อัลเบียน, บอร์นมัท และ เชฟฟีลด์ เวนส์เดย์ยืมตัวไปใช้ ก่อนจะถูกขายให้กับสโมสรฟุตบอลคาร์ดิฟฟ์ซิตีในปี ค.ศ. 2016
ในการเล่นให้กับคาร์ดิฟฟ์ ซิตี เบนเนตต์กลายมาเป็นผู้เล่นคนสำคัญและสามารถคว้าตำแหน่งรองแชมป์อีเอฟแอลแชมเปียนชิปร่วมกับสโมสรได้หลังจบฤดูกาล 2017–2018 ทำให้สโมสรเลื่อนชั้นกลับขึ้นมาแข่งในระดับพรีเมียร์ลีกได้อีกครั้ง
ผลงาน.
รางวัลส่วนบุคคล 
คาร์ดิฟฟ์ ซิตี
เอนดา สตีเวนส์

เอนดา จอห์น สตีเวนส์ เกิดเมื่อวันที่ 9 กรกฎาคม ค.ศ. 1990 ที่ ดับลิน เป็นนักฟุตบอล ชาวไอริช ปัจจุบันได้ลงเล่นให้กับสโมสรฟุตบอลเชฟฟีลด์ยูไนเต็ด ใน พรีเมียร์ลีก โดยได้เล่นฟุตบอลถ้วยยุโรปครั้งแรกในยูฟ่ายูโรปาลีก ฤดูกาล 2011–12
เอริก ลีไฮ

เอริก โจเซฟ ลีไฮ (ออกเสียง "-hy";เกิดวันที่ 17 พฤศจิกายน ค.ศ. 1988) เป็นนักฟุตบอลชาวอเมริกัน ปัจจุบันได้ลงเล่นให้กับฮัลล์ ซิตีในอีเอฟแอลแชมเปียนชิป นอกจากนี้ลีไฮยังติดทีมชาติสหรัฐอีกด้วย โดยเขามีจุดเด่นที่ดีในการทุ่มไกล
พายุไต้ฝุ่นกูโชล (พ.ศ. 2555)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นกูโชล (อักษรโรมัน: Guchol) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นบุตโชย  เป็นพายุหมุนเขตร้อนที่ทรงอนุภาพซึ่งส่งผลกระทบกับทางตอนใต้ของประเทศญี่ปุ่นในเดือนมิถุนายน พายุก่อตัวขึ้นเป็นหย่อมความกดอากาศต่ำทางตะวันออกเฉียงใต้ของโปห์นเปย์เมื่อวันที่ 7 มิถุนายน และทวีความรุนแรงขึ้นเป็นดีเปรสชันเขตร้อนเมื่อวันที่ 10 มิถุนายน เนื่องจากสภาพแวดล้อมที่เอื้ออำนวยทำให้พายุทวีความรุนแรงไปถึงไต้ฝุ่นรุนแรง (typhoon intensity) เมื่อวันที่ 15 มิถุนายน พายุมีความรุนแรงสูงสุดเมื่อช่วงสายของวันที่ 17 มิถุนายน และปกคลุมทั่วประเทศญี่ปุ่นในขณะที่มีความรุนแรงเป็นไต้ฝุ่น เมื่อวันที่ 19 มิถุนายน
เจ้าหน้าที่ทางการของญี่ปุ่นสั่งอพยพผู้คนกว่า 150,000 คน ในภาคกลาง, ภาคตะวันออกและภาคตะวันออกเฉียงเหนือของญี่ปุ่น สำนักข่าวเคียวโดะมีการประกาศเตือนภัยอันตรายจากดินถล่มเนื่องจากฝนตกหนัก โดยในขณะที่พายุเคลื่อนตัวผ่านมีฝนตกหนักและลมกรรโชกแรงในเกาะฮนชู มีผู้เสียชีวิตหนึ่งคนและสิบห้าคนได้รับบาดเจ็บทั่วประเทศ
กูโชล เป็นพายุหมุนเขตร้อนที่ทำให้เกิดดินถล่มในประเทศญี่ปุ่นในปี 2555 ชื่อนี้เคยถูกใช้ครั้งแรกเมื่อช่วงต้นเดือนมิถุนายน ปี 2547 โดย "กูโชล" (Guchol, Guchoel) หมายถึง ขมิ้น เป็นภาษาถิ่นไมโครนีเชีย
ประวัติทางอุตุนิยมวิทยา.
ประวัติทางอุตุนิยมวิทยาของพายุไต้ฝุ่นกูโชล
การเตรียมการและผลกระทบ.
แม้ว่าไต้ฝุ่นกูโชลยังคงอยู่ห่างจากฟิลิปปินส์ เนื่องจากระบบเคลื่อนตัวอย่างช้าๆ ทำให้เสริมมรสุมตะวันตกเฉียงใต้ให้มีกำลังแรงขึ้น ส่งผลให้มีฝนตกหนักเป็นบริเวณกว้าง
วันที่ 18 มิถุนายน JMA ประกาศในรายงานว่าไต้ฝุ่นอยู่ห่างจากนะฮะไปทางทิศใต้ประมาณ 450 กิโลเมตร ก่อนที่จะปกคลุมทั่วญี่ปุ่น ในวันที่ 19 มิถุนายน ไม่นานหลังจากนั้นบริเวณชายฝั่งของประเทศญี่ปุ่นก็เริ่มมีลมพัดแรงกว่า 144 กิโลเมตรต่อชั่วโมง (89 ไมล์ต่อชั่วโมง)
เจ้าหน้าที่ทางการของญี่ปุ่นสั่งอพยพผู้คนกว่า 150,000 คน ในภาคกลาง, ภาคตะวันออกและภาคตะวันออกเฉียงเหนือของญี่ปุ่น สำนักข่าวเคียวโดะมีการประกาศเตือนภัยอันตรายจากดินถล่มเนื่องจากฝนตกหนัก กว่า 452 เที่ยวบินภายในประเทศและระหว่างประเทศถูกยกเลิก มีผู้เดือนร้อนกว่า 35,000 คน รถไฟฟ้าความเร็วสูงมีความล่าช้าและถูกยกเลิก ถนนบางสายถูกปิดการจราจร
ในจังหวัดชิซุโอะกะ มีรายงานว่ามีผู้เสียชีวิตเป็นชายหนึ่งคนจากเพิงเก็บของถล่ม ในขณะที่ 52 คนได้รับบาดเจ็บในหลายจังหวัด
จากกูโชล ทำให้มีผู้เสียชีวิตอย่างน้อยสองคน และมีผู้ได้รับบาดเจ็บเป็นจำนวนมากทั่วประเทศญี่ปุ่น ความเสียหายทางเศรษฐกิจตีเป็นเงินกว่า 8 พันล้านเยน (100 ล้านดอลลาร์สหรัฐ)
หมายเหตุ.
<templatestyles src="Reflist/styles.css" />
ซูเปอร์ควิซสเปเชียล

ซูเปอร์ควิซสเปเชียล  เป็นรายการโทรทัศน์ของประเทศญี่ปุ่น ออกอากาศในช่วงเปลี่ยนฤดูใบไม้ผลิและฤดูใบไม้ร่วงในแต่ละปี นั่นคือปีละสองครั้งเท่านั้น ตั้งแต่ฤดูใบไม้ผลิ พ.ศ. 2533 จนถึงฤดูใบไม้ร่วง พ.ศ. 2542 เป็นรายการที่มุ่งเน้นวาไรตีโชว์ซึ่งมีช่วงหลัก ๆ เป็นเกมถามตอบปัญหาหลากหลายประเภท ชื่อของรายการนี้เปลี่ยนชื่อมาแล้วสองครั้ง เช่น ตั้งแต่ฤดูใบไม้ร่วง พ.ศ. 2534 ถึงฤดูใบไม้ร่วง พ.ศ. 2539 ใช้ชื่อว่า ยนจิกัง ควิซซูเปอร์สเปเชียล  และใช้ชื่อตอนต่าง ๆ มากมาย
ประวัติ.
ซูเปอร์ควิซสเปเชียลเป็นรายการที่ได้วางแผนต่อเนื่องมาจากรายการ "วะรัตเตะโยะโระชิกุ โชว์บายโชไบ!!" (笑ってヨロシクSHOW by ショーバイ!!) ออกอากาศเมื่อ 27 ธันวาคม พ.ศ. 2532 ซึ่งเหมือนกับเอาสองรายการได้แก่ "โดะชิระซะมะโมะ!! วะรัตเตะโยะโระชิกุ" (どちら様も!!笑ってヨロシク) และ "ควิซเซะไกวะ โชว์บายโชไบ!!" (クイズ世界はSHOW by ショーバイ!!) มายำรวมกัน โดยมี โทะโกะโระ จอร์จ (所 ジョージ) และ อิสึมิ มะซะตะกะ (逸見 政孝) จากทั้งสองรายการมาเป็นผู้ดำเนินรายการร่วม
ฤดูใบไม้ผลิ พ.ศ. 2533 ถึงฤดูใบไม้ผลิ พ.ศ. 2534 (3 ครั้งแรก) "ควิซเซะไกวะ โชว์บายโชไบ!!" เป็นเกมโชว์ถามตอบปัญหา (ควิซโชว์) เพียงอย่างเดียว โดยใช้ชื่อตอนว่า "ชิงะสึวะ นิงกิบังงุมิเดะ โชว์บายโชไบ!!" (4月は人気番組でSHOW by ショーバイ!!) และ "อะกิวะ นิงกิบังงุมิเดะ โชว์บายโชไบ!!" (秋は人気番組でSHOW by ショーバイ!!) จากนั้นฤดูใบไม้ร่วง พ.ศ. 2534 จึงเริ่มมีวาไรตีโชว์เพิ่มเข้ามาในรายการ ไม่ได้มีเพียงแค่ "โชว์บายโชไบ!!" ด้วยเหตุดังกล่าวทำให้รายการนี้ถึงจะมี "ควิซ" ในช่วงของรายการแต่ก็ไม่เรียกว่าควิซโชว์ เช่น "เซะไกมะรุมิเอะ! เซะไกโนะซีเอ็มควิซ" (世界まる見え!世界のCMクイズ), "โทะกุโฮโอนิกุ ยนตะกุควิซ" (特ホウ王国 4択クイズ), "โยะรุโมะฮิปปะเระควิซ! ซะบิกะระฮิปปะเระ!!" (夜もヒッパレ・クイズ!サビからヒッパレ!!) เป็นต้น
วันที่ออกอากาศของรายการตรงกับวันพุธและใช้ชื่อตอนที่มีคำว่า "โชว์บายโชไบ!!" ทุกครั้งเรื่อยมาจนถึงฤดูใบไม้ผลิ พ.ศ. 2538 ครั้งถัดมาคือ ฤดูใบไม้ร่วง พ.ศ. 2538 เปลี่ยนไปออกอากาศวันพฤหัสบดีแทนและใช้ชื่อตอนที่มีคำว่า "มาจิคัล" (マジカル) เพียงอย่างเดียวเป็นต้นมา อย่างไรก็ตามฤดูใบไม้ร่วง พ.ศ. 2542 ซึ่งเป็นครั้งสุดท้ายก็กลับมาฉายวันพุธอีก ซึ่งก็ไม่ได้ใช้ "มาจิคัล" ในชื่อตอน
ไรส์อะเกนสต์

ไรส์อะเกนสต์ เป็นกลุ่มเพลงพังก์ร็อก ชาวอเมริกันจากชิคาโก, รัฐอิลลินอย ตั้งขึ้นเดือนธันวาคมปี 1999 โดยมีศิลปินคนปัจจุบันได้แก่ ทิม แมคอิลเรธ (นักร้องนำและทำนองกีตาร์), โจ พรินซิพ (กีตาร์เบสและนักร้องสนับสนุน), บรานดอน บาร์เนส (กลองและเคาะ) และแซช แบลร์ (กีตาร์นำและนักร้องสนับสนุน)
สมาชิกในกลุ่ม.
<templatestyles src="Col-begin/styles.css"/>
การทำให้เกิดผล

การทำให้เกิดผล  คือขั้นตอนต่อจากกระบวนการคิด, การวางแผน, การสร้างแบบจำลอง หรือการคิดขั้นตอนวิธี โดยประยุกต์สิ่งเหล่านี้เพื่อการใช้งานจริง
ทางวิทยาการคอมพิวเตอร์.
ในสาขาวิทยาการคอมพิวเตอร์ การทำให้เกิดผลคือการประยุกต์ขั้นตอนวิธีให้กลายเป็นโปรแกรม โดยอาศัยกระบวนการเขียนโปรแกรม
The Designer ฝันตามคิด ชีวิตมีดีไซน์

The Designer ฝันตามคิด ชีวิตมีดีไซน์ เป็นรายการเรียลลิตี้ค้นหาดีไซน์เนอร์รุ่นใหม่ ออกอากาศทางสถานีโทรทัศน์โมเดิร์นไนน์ โดยแต่ละสัปดาห์จะมีโจทย์ให้ออกแบบคอลเล็คชั่นเสื้อผ้าต่างๆ ในฤดูกาลที่ 2 ใช้ชื่อว่า "The Designer Season 2 แรงบันดาลใจจากแม่แห่งแผ่นดิน"
ฤดูกาลที่ 1.
ผู้เข้าแข่งขัน.
โดยผู้เข้าแข่งขันแบ่งเป็น 2 ทีม ได้แก่
ต้นไม้ค้นหาแบบทวิภาคที่มีโครงสร้างปรับสมดุลเองได้

ในวิทยาการคอมพิวเตอร์ ต้นไม้ค้นหาแบบทวิภาคที่มีโครงสร้างปรับสมดุลเองได้  คือต้นไม้ค้นหาแบบทวิภาคที่สามารถรักษาความสูง (จำนวนชั้นที่อยู่ต่ำกว่าราก) ของตนให้เตี้ยอยู่ตลอดเวลา เพื่อทำให้การค้นหาข้อมูล การใส่ข้อมูล การลบข้อมูลในต้นไม้ทำได้อย่างมีประสิทธิภาพอยู่เสมอ แม้จะมีต้นไม้ค้นหาแบบทวิภาคที่มีโครงสร้างปรับสมดุลเองได้บางแบบ เช่นต้นไม้สเปลย์ ซึ่งไม่ได้ปรับให้ต้นไม้เตี้ยตลอดเวลาแต่ประสิทธิภาพเมื่อวิเคราะห์แบบถัวเฉลี่ยได้ประสิทธิภาพเท่ากัน
โครงสร้างข้อมูลที่นิยมในการอิมพลีเมนต์ต้นไม้ลักษณะนี้ยกตัวอย่างเช่น ต้นไม้เอวีแอล, ต้นไม้แดงดำ, ต้นไม้สเปลย์ เป็นต้น
ภาพรวม.
การดำเนิการกับต้นไม้ค้นหาแบบทวิภาคส่วนใหญ่ไม่ว่าจะเป็นการค้นหาข้อมูล การใส่ข้อมูล การลบข้อมูล ประสิทธิภาพของการดำเนินการนั้นล้วนขั้นอยู่กับความสูงของต้นไม้ ดังนั้นการรักษาให้ต้นไม้นั้นมีประสิทธิภาพในการดำเนินการดี นั่นคือการลดความสูงของต้นไม้ลงเท่าที่จะทำได้ โดยต้นไม้ทวิภาคที่มีความสูง h จะมีปมได้ไม่เกิน 20+21+···+2h = 2h+1-1 ปม หากต้นไม้มี n ปม และมีความสูง h จะได้ว่า:
<math>2^{h+1}-1\ge n</math>
ดังนั้น :
<math>h\ge\lceil\log_2 (n+1) -1\rceil\ge \lfloor\log_2 n\rfloor</math>
นั่นคือ อย่างน้อยที่สุดความสูงของต้นไม้ทวิภาคที่มี n ปม คือ ฟังก์ชันพื้นของ log2 (n)
แต่หากไม่มีการปรับสมดุลของต้นไม้ค้นหาแบบทวิภาคแล้ว จะมีบางกรณีที่ทำให้ความสูงของต้นไม้มีค่าเท่ากับจำนวนปม ยกตัวอย่างเช่นหากใส่ข้อมูลที่ผ่านการเรียงลำดับเข้าไปในต้นไม้แล้ว ลักษณะของต้นไม้จะดูเหมือนกับรายการโยงที่มี n ปมเสียมากกว่า ในเชิงเปรียบเทียบหาก n = 1,000,000 ต้นไม้ค้นหาแบบทวิภาคที่ไม่ได้ปรับสมดุลอาจมีความสูงถึง 1,000,000 เปรียบเทียบกับต้นไม้ค้นหาแบบทวิภาคที่ปรับสมดุลเพื่อลดความสูงแล้วนั้นจะมีความสูงไม่เกิน <math> \lfloor \log_2 (n) \rfloor = 19 </math>
การนำมาใช้งาน.
ต้นไม้ค้นหาแบบทวิภาคที่มีโครงสร้างปรับสมดุลเองได้มีประโยชน์อย่างมากสำหรับโครงสร้างข้อมูลที่ต้องการเรียงลำดับอยู่ตลอดเวลา (เมื่อใส่ข้อมูลใหม่เข้าไปก็สามารถใส่ได้อย่างรวดเร็ว) ตัวอย่างเช่นแถวคอยลำดับความสำคัญ หรือนำมาใช้เป็นแถวลำดับแบบจับคู่หรือพจนานุกรม โดยใส่แต่ละคู่ (คีย์-ข้อมูล) ลงไปในต้นไม้แล้วเรียงลำดับตามค่าคีย์ ดังที่ได้กล่าวมาจะเห็นได้ว่าลักษณะคุณประโยชน์ของต้นไม้ค้นหาแบบทวิภาคที่มีโครงสร้างปรับสมดุลเองได้นั้นจะคล้ายคลึงกับตารางแฮช
เถ้าแก่น้อย Cooking Academy ตอน ขนมหวานนานาชาติ

เถ้าแก่น้อย Cooking Academy ตอน ขนมหวานนานาชาติ เป็นเกมเกี่ยวกับการทำอาหารและการสอนพื้นฐานคณิตศาสตร์ พัฒนาและจำหน่ายโดยวิสต้า บิสซิเนส โดยเป็นเกมแรกของเกมชุดเถ้าแก่น้อยที่สามารถแสดงคะแนนการทำขนมบนเฟซบุ๊กได้ และเป็นเกมที่เกี่ยวกับการทำขนมหวานนานาชาติหลากหลายชนิด เช่น เค้ก ตีรามีซู ทองหยอด ไทยากิ เป็นต้ โดยสามารถเลือกทำได้ทั้งขนมเอเชียและยุโรป และสามารถนำขนมไปขายในร้านขายขนมได้อีกด้วย
กติกา.
การทำขนมจะแบ่งเป็น 2 แบบ คือแบบ Free Mode และแบบ Product Mode โดยมีขนมในเกมที่ให้ฝึกทำทั้งหมด 20 รายการ ทั้งขนมหวานเอเชียและขนมหวานยุโรป
การทำขนมแบบ Free Mode.
การทำขนมแบบ Free Mode เป็นโหมดสำหรับผู้ที่ฝึกหัดทำขนม โดยจะไม่เสียค่าใช้จ่ายในการทำขนม และมีการอธิบายวิธีทำแต่ละขั้นตอนด้วย แต่ขนมที่ทำออกมาได้จะไม่สามารถนำไปขายในร้านขนมได้
การทำขนมแบบ Product Mode.
การทำขนมแบบ Product Mode เหมาะสำหรับผู้ที่มั่นใจแล้วว่าจะทำขนมออกไปขายในร้านขนม การทำขนมเพื่อขายในร้านจะต้องเสียค่าทำขนม ลดหลั่นกันไปตามความยากง่ายของขนม ยกเว้นขนมชนิดแรก ซึ่งไม่ต้องเสียค่าใช้จ่าย คือถั่วแดงกวนน้ำแข็งไส และบราวนี ขนมที่ทำได้จะแบ่งออกเป็น 4 ระดับ คือ ดีมาก ดี พอใช้ และต้องฝึกฝนใหม่ ถ้าทำขนมได้ระดับที่ 4 ขนมจะไม่สามารถนำไปขายในร้านได้
ร้านค้า.
เป็นสถานที่สำหรับขายขนมที่เราทำออกมาขาย โดยจะแสดงเฉพาะขนมที่ทำสำหรับขายเท่านั้น ต้องเข้าไปเปิดร้านเท่านั้นจึงจะมีลูกค้ามาซื้อขนม รายได้จากการขนมจะขึ้นกับจำนวนขนมในร้าน หากมีขนมขายในร้านมาก รายได้ก็จะยิ่งมากขึ้น สามารถนำรายได้จากการขายขนมไปซื้อเฟอร์นิเจอร์เพื่อประดับตกแต่งร้านได้ 
การแต่งตัว.
ในเกม Cooking Academy สามารถที่จะให้ผู้เล่นเลือกว่าต้องการเล่นเป็นผู้ชายหรือผู้หญิงได้ โดยสามารถสับเปลี่ยนตัวละครได้ รวมถึงสามารถนำรายได้จากการขายขนมมาซื้อเสื้อผ้าเครื่องประดับต่าง ๆ ได้
ดิสมีนส์วอร์ (เพลงนิกเคลแบ็ก)

ดิสมีนส์วอร์ เป็นซิงเกิลที่ 3 ของวงดนตรีร็อกชาวแคนาดาในอัลบั้มสตูดิโอส์ที่ 7 ของนิกเคลแบ็ก คือ เฮียแอนด์นาวน์ โดยออกจำหน่ายในซิงเกิลวิทยุในประเทศเยอรมนี เมื่อวันที่ 10 พฤศจิกายน ค.ศ. 2011]] และออกจำหน่ายในซิงเกิลวิทยุในประเทศสหรัฐอเมริกา ในวันที่ 14 กุมภาพันธ์ [[ค.ศ. 2012 หลังภาพวิดีโอถูกโพสต์ใน นิกเคลแบ็กทีวี บน[[ยูทูบ]] มิวสิกวิดีโอนี้ถูกช็อดสำหรับซิงเกิล นอกจากนั้นยังใช้เป็นเพลงธีมอย่างเป็นทางการกับศึก[[ดับเบิลยูดับเบิลยูอี]] [[อิลิมิเนชั่น แชมเบอร์ (2012)]]
ประดิษฐ์ ปัญจวีณิน

ศาสตราจารย์คลินิก นายแพทย์ ประดิษฐ์ ปัญจวีณิน ผู้อำนวยการโรงพยาบาลศิริราช ปิยมหาราชการุณย์ และเป็นแพทย์ประจำพระองค์ในพระบาทสมเด็จพระมหาภูมิพลอดุลยเดชมหาราช บรมนาถบพิตร ที่ได้รับไว้วางพระราชหฤทัยมากที่สุดคนหนึ่ง โดยทรงโปรดเกล้าฯ เป็นผู้ถวายงานในการเข็นพระเก้าอี้เลื่อน
ประวัติ.
ศ.นพ.ประดิษฐ์ ปัญจวีณิน เกิดเมื่อวันที่ 13 มีนาคม พ.ศ. 2499 เป็นชาวพระประแดง จังหวัดสมุทรปราการ สมรสกับนางวริยา ปัญจวีณิน มีบุตร-ธิดา 2 คน คือนางสาวปัทมน และนายปริย ปัญจวีณิน
การศึกษาและการทำงาน.
ศ.นพ.ประดิษฐ์ ปัญจวีณิน จบการศึกษา ม.ศ.3 จากโรงเรียนแสงอรุณ ส่วนระดับมัธยมปลายเรียนสายวิทยาศาสตร์ที่โรงเรียนปทุมคงคา และเข้าเรียนคณะวิทยาศาสตร์ มหาวิทยาลัยมหิดล ครั้งยังเป็นคณะเรียนรวมทั้งวิทยาศาสตร์ ทันตแพทย์ เภสัช และแพทย์ ก่อนจะแยกเรียนคณะแพทย์ในปีที่ 2 สำเร็จแพทยศาสตร์บัณฑิต (รุ่น 85) 
หลังจากจบการศึกษาระดับแพทยศาสตร์บัณฑิต (รุ่น 85) จากคณะแพทยศาสตร์ศิริราชพยาบาล มหาวิทยาลัยมหิดลแล้ว ได้ไปเป็นแพทย์ใช้ทุนที่โรงพยาบาลโนนสมบูรณ์ (ขอนแก่น) และสถาบันราชประชาสมาสัย (พระประแดง) ต่อมาเข้าฝึกอบรมในระดับแพทย์ประจำบ้านอายุรศาสตร์ และแพทย์ประจำบ้านต่อยอดสาขาอายุรศาสตร์โรคหัวใจตามลำดับที่คณะแพทยศาสตร์ ศิริราชพยาบาล จนสำเร็จการฝึกอบรมในปีพ.ศ. 2534 จึงได้เข้ารับราชการในตำแหน่งอาจารย์ สังกัดสาขาวิชาหทัยวิทยา ภาควิชาอายุรศาสตร์ คณะแพทยศาสตร์ศิริราชพยาบาล 
จากนั้นได้ไปฝึกอบรมเพิ่มเติมในสาขาเฉพาะทางการทำหัตถการปฏิบัติสายสวนโรคหัวใจและหลอดเลือด ณ Green Lane Hospital ประเทศนิวซีแลนด์ เมื่อกลับมาจากการฝึกอบรมต่างประเทศแล้ว ได้ทำหน้าที่ทั้งในด้านการเรียนการสอน งานบริการ และงานวิจัยที่คณะแพทยศาสตร์ ศิริราชพยาบาล
การรับราชการและตำแหน่งบริหาร.
ศ.นพ.ประดิษฐ์ ปัญจวีณิน เริ่มเข้ารับราชการในตำแหน่งอาจารย์ประจำสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล มหาวิทยาลัยมหิดล เมื่อ พ.ศ. 2533 — พ.ศ. 2534, เลขานุการคณะกรรมการการศึกษาหลังปริญญา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2537 — พ.ศ. 2539, ประธานกลุ่มผู้ประสานงานคุณภาพ ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2542 — พ.ศ. 2543, กรรมการ และเลขานุการคณะกรรมการบริหาร สำนักงานศูนย์โรคหัวใจสมเด็จพระบรมราชินีนาถ คณะแพทยศาสตร์ ศิริราชพยาบาล เมื่อ พ.ศ. 2543 — พ.ศ. 2544, รองหัวหน้าสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2543 — พ.ศ. 2547, รองหัวหน้าสำนักงานศูนย์โรคหัวใจฯ ฝ่ายงานบริการและงานวิจัย เมื่อ พ.ศ. 2544 — พ.ศ. 2550, หัวหน้าสาขาหทัยวิทยา ภาควิชาอายุรศาสตร์ คณะแพทยศาสตร์ ศิริราชพยาบาล เมื่อ พ.ศ. 2547 – ปัจจุบัน, ประธานกองทุนพัฒนาระบบงานหัวใจและหลอดเลือด (The Heart by Siriraj) เมื่อ พ.ศ. 2547 – ปัจจุบัน คณะแพทยศาสตร์ศิริราชพยาบาล, หัวหน้าสำนักงานศูนย์โรคหัวใจสมเด็จพระบรมราชินีนาถ คณะแพทยศาสตร์ ศิริราชพยาบาล เมื่อ พ.ศ. 2550 — พ.ศ. 2555 
ศ.นพ.ประดิษฐ์ ปัญจวีณิน เป็นผู้อำนวยการโรงพยาบาลศิริราช ปิยมหาราชการุณย์คนแรก และเป็นแพทย์ประจำพระองค์ในพระบาทสมเด็จพระปรมินทรมหาภูมิพลอดุลยเดช ที่ได้รับไว้วางพระราชหฤทัยมากที่สุดคนหนึ่ง โดยทรงโปรดเกล้าฯ เป็นผู้ถวายงานในการเข็นพระเก้าอี้เลื่อน
รางวัล.
ศ.นพ.ประดิษฐ์ ปัญจวีณิน ได้รับรางวัลจากหน่วยงานต่างๆ ดังนี้
โสภณ รัตนากร

ศาสตราจารย์พิเศษ โสภณ รัตนากร (25 เมษายน พ.ศ. 2474 – 30 กันยายน พ.ศ. 2561) อดีตประธานศาลฎีกา คนที่ 26 อดีตประธานกรรมการกฤษฎีกา (คณะที่ 11,กฎหมายกระบวนการยุติธรรมทางแพ่งและอาญา) อดีตปลัดกระทรวงยุติธรรม อดีตที่ปรึกษาในศาลฎีกา
ประวัติ.
ศาสตราจารย์พิเศษโสภณ รัตนากร เกิดเมื่อ 15 เมษายน พ.ศ. 2474 ภูมิลำเนาเดิม ที่ตำบลปากน้ำ อำเภอเมืองชุมพร จังหวัดชุมพร เป็นบุตรของนายกิมเฮงและนางเนย ท่านสำเร็จการศึกษาชั้นประถมศึกษาจากโรงเรียนประชาบาล ปากน้ำชุมพร, ชั้นมัธยมศึกษา จากโรงเรียนพุทธนิคม อำเภอไชยา จังหวัดสุราษฎร์ธานี, ชั้นเตรียมอุดมศึกษาจากโรงเรียนมหาวชิราวุธ จังหวัดสงขลา, ระดับปริญญาตรี นิติศาสตรบัณฑิตจากมหาวิทยาลัยธรรมศาสตร์พ.ศ. 2495(รุ่นแรก) และเนติบัณฑิตไทย พ.ศ. 2497 ปริญญา LL.B. พ.ศ. 2509 จากราชวิทยาลัยแห่งลอนดอน (King's College London) สหราชอาณาจักร สำเร็จการศึกษา Barrister-at-Law (เนติบัณฑิตอังกฤษ) จากสำนักเกรย์สอิน (Gray's Inn) กรุงลอนดอน ประเทศอังกฤษ พ.ศ. 2510 ประกาศนียบัตรหลักสูตรสงครามจิตวิทยาจากโรงเรียนสงครามจิตวิทยา พ.ศ. 2512 และปริญญาจากวิทยาลัยป้องกันราชอาณาจักร พ.ศ. 2521
ชีวิตส่วนตัว.
ศาสตราจารย์พิเศษโสภณสมรสกับศิริลักษณ์ รัตนากร อดีตผู้จัดการตลาดหลักทรัพย์แห่งประเทศไทย มีบุตรชายคือวิทัย รัตนากร ผู้อำนวยการธนาคารออมสินและว่าที่ผู้ว่าการธนาคารแห่งประเทศไทย
ถึงแก่อนิจกรรม.
ศาสตราจารย์พิเศษ โสภณ รัตนากร ถึงแก่อนิจกรรม เมื่อวันที่ 30 กันยายน พ.ศ. 2561 สิริอายุ 87 ปี
การรับราชการในศาลยุติธรรม.
ศาสตราจารย์พิเศษโสภณ รัตนากร เริ่มรับราชการ ที่กองสหกรณ์ผู้ผลิต กรมสหกรณ์พาณิชย์ กระทรวงเกษตราธิการเมื่อ พ.ศ. 2495 และโอนมาสังกัดกระทรวงยุติธรรมเมื่อ พ.ศ. 2500 รับราชการในตำแหน่งต่าง ๆ ดังนี้ ผู้ช่วยผู้พิพากษา ผู้พิพากษาประจำกระทรวง ผู้พิพากษาหัวหน้าศาลประจำกระทรวง ผู้พิพากษาศาลแขวงอุดรธานี ผู้พิพากษาหัวหน้าศาลนครศรีธรรมราช ผู้พิพากษาประจำกระทรวง ช่วยทำงานในตำแหน่งผู้ช่วยผู้พิพากษาศาลอุทธรณ์ ผู้พิพากษาหัวหน้าศาลประจำกระทรวง ผู้พิพากษาหัวหน้าศาลจังหวัดนครศรีธรรมราช เลขานุการศาลฎีกา ผู้พิพากษาศาลอุทธรณ์ ผู้ช่วยผู้พิพากษาศาลฎีกา รองปลัดกระทรวงยุติธรรม เมื่อวันที่ 1 มีนาคม พ.ศ. 2521 ปลัดกระทรวงยุติธรรมในวันที่ 1 มิถุนายน พ.ศ. 2525 ผู้พิพากษาหัวหน้าคณะในศาลฎีกา รองประธานศาลฎีกา อธิบดีผู้พิพากษาศาลอุทธรณ์ ประธานศาลฎีกา กรรมการตุลาการ ปัจจุบัน ท่านดำรงตำแหน่งเป็นที่ปรึกษาในศาลฎีกา นอกจากนี้ ท่านยังได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2531 ถึงปัจจุบัน และดำรงตำแหน่งประธานกรรมการกฤษฎีกา (คณะที่ 11,กฎหมายกระบวนการยุติธรรมทางแพ่งและอาญา)
เกียรติประวัติ.
ได้รับโปรดเกล้าฯให้ดำรงตำแหน่งศาสตราจารย์พิเศษมหาวิทยาลัยธรรมศาสตร์
เครื่องราชอิสริยาภรณ์.
ศาสตราจารย์พิเศษ โสภณ รัตนากรอุทิศตนให้แก่วงการวิชาชีพกฎหมาย เป็นผู้ที่ได้ใช้ความรู้ความสามารถ ปฏิบัติหน้าที่เป็นประโยชน์ยิ่งแก่สังคมส่วนรวมและประเทศชาติจึงได้รับพระราชทานเครื่องราชอิสริยาภรณ์ ดังนี้
เกาะบูเว

เกาะบูเว ([bʉˈvèːœʏɑ] "บูเวเอยยา") เป็นเกาะภูเขาไฟกึ่งแอนตาร์กติกและเขตสงวนธรรมชาติที่ไม่มีผู้อยู่อาศัย ตั้งอยู่ในมหาสมุทรแอตแลนติก ทางใต้สุดของเทือกเขากลางสมุทรแอตแลนติก เกาะบูเวเป็นดินแดนในภาวะพึ่งพิงของประเทศนอร์เวย์ ตามด้วยเกาะปีเตอร์ที่ 1 และควีนม็อดแลนด์ กลายเป็นส่วนหนึ่งของสามเขตสังกัดของนอร์เวย์ และเป็นเขตสังกัดเดียวที่อยู่นอกเหนือภูมิภาคในระบบสนธิสัญญาแอนตาร์กติก 
เกาะบูเวเป็นเกาะห่างไกลที่สุดในโลก เพราะที่ตั้งอยู่ห่างจากแผ่นดินใหญ่คือชายฝั่งพรินเซสอัสตริดของควีนม็อดแลนด์ 1,700 กิโลเมตรทางทิศเหนือ และแผ่นดินใหญ่ที่มีผู้อยู่อาศัยคือแหลมอะกะลัสของประเทศแอฟริกาใต้ 2,200 กิโลเมตรทางทิศตะวันตกเฉียงใต้ เกาะบูเวมีพื้นที่ทั้งหมด 49 ตารางกิโลเมตร ร้อยละ 93 ของพื้นที่ปกคลุมด้วยธารน้ำแข็ง ศูนย์กลางเป็นปล่องภูเขาไฟรูปโล่ปกคลุมด้วยน้ำแข็ง และจุดสูงสุดอยู่บนยอดเขาโอลาฟ (Olavtoppen) ด้วยความสูง 780 เมตรเหนือระดับน้ำทะเล ชายฝั่งรายล้อมด้วยเกาะโขดหินบางส่วนและเกาะขนาดเล็กกว่าแห่งหนึ่งคือเกาะลาร์ส (Larsøya) ที่ขึ้นฝั่งอย่างง่ายเพียงแห่งเดียวอยู่ทางทิศตะวันตกเฉียงเหนือชื่อนีเรยซา (Nyrøysa) สัตว์มีกระดูกสันหลังที่อาศัยอยู่บนเกาะบูเวนั้นมีเพียงแค่นกทะเลและแมวน้ำ
นักสำรวจชาวฝรั่งเศส ฌ็อง-บาติสต์ ชาร์ล บูเว เดอ โลซีเย พบเกาะบูเวเมื่อวันที่ 1 มกราคม ค.ศ. 1739 โดยเขาระบุพิกัดของเกาะคลาดเคลื่อน ทำให้นักสำรวจคนอื่นไม่พบเกาะจนกระทั่งการเดินทางของเจมส์ ลินด์ซีย์ และทอมัส ฮอปเปอร์ ใน ค.ศ. 1808 เบนจามิน มอร์เรล ใน ค.ศ. 1822 ผู้สามารถขึ้นฝั่งได้เป็นครั้งแรกตามบันทึกของเขาซึ่งเป็นข้อสงสัยจากนักวิชาการ และจอร์จ นอร์ริส ใน ค.ศ. 1825 ผู้อ้างสิทธิเหนือเกาะเป็นของสหราชอาณาจักร และพบเกาะทอมป์สันตั้งอยู่ใกล้เคียง ซึ่งภายหลังถูกเผยว่าเป็นเกาะที่ไม่มีอยู่จริง พวกเขาต่างบันทึกพิกัดของเกาะแตกต่างกัน จนถึงการเดินทาง"วัลดีวีอา"ของนักชีววิทยาทางทะเลชาวเยอรมัน คาร์ล คุน ใน ค.ศ. 1898 ได้ระบุพิกัดของเกาะอย่างแม่นยำ
คณะเดินทาง"นอร์วีเจีย"ครั้งที่หนึ่งอยู่อาศัยระยะยาวบนเกาะครั้งแรกใน ค.ศ. 1927 พร้อมอ้างสิทธิเป็นของนอร์เวย์และตั้งชื่อตามบูเว เดอ โลซีเย สหราชอาณาจักรพิพาทการอ้างสิทธิของนอร์เวย์ก่อนจะสละสิทธิของตน เกาะบูเวถูกประกาศเป็นเขตสังกัดของนอร์เวย์ตามพระราชบัญญัติ ค.ศ. 1930 ภายใต้การควบคุมของกรมกิจการขั้วโลก กระทรวงยุติธรรมและความมั่นคงสาธารณะ พื้นที่ทั้งหมดและน่านน้ำอาณาเขตของเกาะบูเวได้รับการคุ้มครองเป็นเขตสงวนธรรมชาติใน ค.ศ. 1971 และพื้นที่สำคัญเพื่อการอนุรักษ์นกจากเบิร์ดไลฟ์อินเตอร์เนชันแนล การสำรวจทางวิทยาศาสตร์บนเกาะเริ่มต้นใน ค.ศ. 1978 โดยสถาบันขั้วโลกนอร์เวย์จัดตั้งสถานีวิจัยและสถานีตรวจอากาศอัตโนมัติบนนีเรยซา และส่งนักวิจัยมาประจำการทุกฤดูร้อน
เกาะบราช

บราช ([brâːtʃ]; ภาษาถิ่น:) เป็นเกาะในทะเลเอเดรียติก นอกชายฝั่งแดลเมเชีย ของประเทศโครเอเชีย มีพื้นที่ 396 ตารางกิโลเมตร ทำให้เป็นเกาะใหญ่ที่สุดในแดลเมเชีย และเป็นเกาะใหญ่เป็นอันดับ 3 ในทะเลเอเดรียติก เกาะมีประชากร 14,436 คน
ไฮดาไกว

ไฮดาไกว  หรือ หมู่เกาะควีนชาร์ลอตต์  เป็นกลุ่มเกาะทางชายฝั่งตอนเหนือของรัฐบริติชโคลัมเบีย ประเทศแคนาดา มีช่องแคบเฮเคตคั่นระหว่างหมู่เกาะนี้กับแผ่นดินใหญ่ ประชากรส่วนใหญ่เป็นชาวเฮย์ดา ไฮดาไกวประกอบด้วยเกาะสำคัญสองเกาะคือ เกาะแกรมทางทิศเหนือ และเกาะมอร์สบีทางทิศใต้ และมีเกาะเล็ก ๆ อีก 150 เกาะ มีพื้นที่รวม 10,180 ตร.กม. (3,931 ตร.ไมล์) เกาะสำคัญอื่นเช่น เกาะลังการา เกาะลูอีส เกาะไลเอลล์ เกาะเบอร์นาบี และหมู่เกาะคังฮิต
เกาะสปิตส์บาร์เกิน

สปิตส์บาร์เกิน  หรือเดิมชื่อ เว็สต์สปิตส์บาร์เกิน  เป็นเกาะใหญ่ที่สุดและเกาะเดียวที่มีคนอาศัยอยู่ในหมู่เกาะสฟาลบาร์ ประเทศนอร์เวย์ ตั้งอยู่ทางตะวันตกสุดของหมู่เกาะ ติดกับมหาสมุทรอาร์กติก ทะเลนอร์วีเจียน และทะเลกรีนแลนด์ เกาะมีพื้นที่ 39,044 ตารางกิโลเมตร (15,075 ตารางไมล์) เป็นเกาะใหญ่ที่สุดของนอร์เวย์ และใหญ่เป็นอันดับ 36 ของโลก
เกาะนี้เป็นที่รู้จักกันดีในหมู่พวกไวกิง แต่ได้รับการค้นพบในสมัยใหม่โดยวิลเลิม บาเรินตส์ นักเดินเรือชาวดัตช์ ใน ค.ศ. 1596 เกิดข้อพิพาทของชาติต่าง ๆ ในยุโรปหลายชาติเกี่ยวกับผลประโยชน์ของสิทธิการล่าปลาวาฬในคริสต์ศตวรรษที่ 17 และสิทธิการทำเหมืองแร่ในคริสต์ศตวรรษที่ 21 ก่อนที่นอร์เวย์จะได้เข้าครอบครองอย่างเป็นทางการใน ค.ศ. 1925
เบรากรุซ

เบรากรุซ  หรือชื่อทางการ เอรอยกาเบรากรุซ  เป็นเมืองท่าที่สำคัญและเทศบาลบริเวณอ่าวเม็กซิโกในรัฐเบรากรุซ ประเทศเม็กซิโก เมืองตั้งอยู่ตอนกลางของรัฐ เป็นหนึ่งในเมืองที่มีประชากรมากที่สุดของรัฐ เมืองนี้เป็นเมืองที่เก่าแก่ที่สุดและใหญ่ที่สุด และเป็นเมืองท่าทางประวัติศาสตร์ที่โดดเด่นที่สุดตั้งแต่ยุคล่าอาณานิคม
นักสำรวจชาวสเปนชื่อ เอร์นัน กอร์เตส เดินทางถึงเม็กซิโกในปี ค.ศ. 1519 ได้เริ่มเข้ามาตั้งถิ่นฐาน เขาตั้งชื่อเมืองว่า บิยาริกาเดลาเบรากรุซ (Villa Rica de la Vera Cruz) เป็นเมืองที่สเปนตั้งถิ่นฐานเมืองแรกในแผ่นดินอเมริกา ในยุคล่าอาณานิคม มีการค้ารุ่งเรือง ในเวลานั้นร่ำรวยมากกว่าเมืองหลวงของประเทศ เม็กซิโกซิตี เสียอีก ในศตวรรษที่ 19 และต้นศตวรรษที่ 20 มีการยึดครองเมืองจากฝรั่งเศสและสหรัฐอเมริกา การยึดครองครั้งสุดท้ายเกิดขึ้นในปี ค.ศ. 1914
ปัจจุบันเมืองเป็นศูนย์กลางเศรษฐกิจ มีการผลิตเครื่องยนต์ ส่งออกและนำเข้าสินค้า โดยเฉพาะเกี่ยวกับอุตสาหกรรมรถยนต์
แม่น้ำโคลัมเบีย

แม่น้ำโคลัมเบีย  เป็นแม่น้ำที่ใหญ่ที่สุดบริเวณตะวันตกเฉียงเหนือฝั่งแปซิฟิกของอเมริกาเหนือ แม่น้ำไหลจากเทือกเขาร็อกกีในรัฐบริติชโคลัมเบียของแคนาดา ไหลไปทางตะวันตกเฉียงเหนือ วกอ้อมทางตอนเหนือของภูเขาเซลเคิร์กแล้วลงไปทางใต้ ขยายกว้างเป็นทะเลสาบแอร์โรว์ จากนั้นไหลตัดเขตแดนรัฐวอชิงตัน สหรัฐอเมริกา โค้งไปทางตะวันตก ใกล้ ๆ เขตแดนรัฐออริกอน มีแควสายใหญ่ที่สุดมาบรรจบ คือแม่น้ำสเนก จากนั้นไหลไปทางตะวันตก เป็นเขตแดนด้านตะวันตกระหว่างรัฐวอชิงตันกับรัฐออริกอน ไปลงมหาสมุทรแปซิฟิก
แม่น้ำโคลัมเบียมีพื้นที่รับน้ำขนาดราวประเทศฝรั่งเศส ไหลผ่าน 7 รัฐของสหรัฐอเมริกาและ 1 รัฐของแคนาดา
รัฐเนอชาแตล

รัฐเนอชาแตล ([kɑ̃tɔ̃ də nøʃɑtɛl]) เป็นรัฐในภาครอม็องดีทางตะวันตกของประเทศสวิตเซอร์แลนด์ ประชากรส่วนใหญ่พูดภาษาฝรั่งเศส จากข้อมูลปี ค.ศ. 2007 มีประชากร 169,782 คน โดยประชากร 39,654 คน (หรือ 23.4%) เป็นชาวต่างชาติ เมืองหลวงของรัฐคือเมืองเนอชาแตล
มีแควของแม่น้ำไรน์ไหลผ่านหลายสาย เป็นราชรัฐอิสระในคริสต์ศตวรรษที่ 11 ตกอยู่ใต้การปกครองของฝรั่งเศสสลับกับปรัสเซียหลายครั้ง เข้าร่วมสมาพันธรัฐสวิสใน ค.ศ. 1815 โดยเป็นรัฐเดียวที่มีกษัตริย์ปกครอง แต่ล้มเลิกระบบกษัตริย์ใน ค.ศ. 1848
ลีมาซอล

ลีมาซอล ("Lemesós";,) เป็นเมืองใหญ่อันดับ 2 ของประเทศไซปรัส มีประชากร 235,056 คน (ค.ศ. 2011) เป็นเมืองใหญ่สุดด้านภูมิศาสตร์ และเป็นเทศบาลที่ใหญ่ที่สุดบนเกาะ ตั้งอยู่บนฝั่งอ่าวอะโครตีรี บนชายฝั่งทางทิศใต้ของเกาะ
ไวเล

ไวเล (IPA: [ˈvɑjlə]) เป็นเมืองในประเทศเดนมาร์ก ตั้งอยู่ทางตะวันออกเฉียงใต้ของคาบสมุทรจัตแลนด์ ตอนในสุดของไวเลฟยอร์ด เมืองมีประชากร 51,804 คน (1 มกราคม ค.ศ. 2012) ทำให้เป็นเมืองใหญ่เป็นอันดับ 9 ของประเทศเดนมาร์ก และเทศบาลมีประชากร 108,021 คน (ค.ศ. 2012)
เมืองมีภูเขาที่ปกคลุมด้วยป่า มีฟยอร์ด ท่าเรือ แหล่งค้าขาย มีกังหันลม
ริตเทนอินเดอะสตาส์ (เพลงไทนี เทมพาห์)

ไรท์เทนอินเดอะสตาร์ เป็นซิงเกิลที่ 3 ของนักแร็ปชาวอังกฤษ ไทนี แทมพาช และเนื้อเรื่องโดยนักร้องชาวอเมริกัน อีริค เทอร์เนอร์ ซึ่งแตกต่างจากซิงเกิลที่ประสบความสำเร็จของเขาสองก่อนที่ผลิตโดย ลาบรินธ์ ติดตามแทนมีผลิตโดย Ishi ออกจำหน่ายในวันที่ 19 กันยายน ค.ศ. 2010 โดยพาร์โลโฟน ต่อมาทางระบบดิจิทัล ร้านไอทูนส์ และออกจำหน่ายเป็นซิงเกิลทางการในอัลบั้มDisc-Overy โดยเพลงนี้ติดอันดับที่ 1 ของชาร์ตซิงเกิลแห่งสหราชอาณาจักร กลายเป็นอันดับ 1 ของเดี่ยวครั้งที่สองของ ไทนี แทมพาช ในสหราชอาณาจักร เพลงนี้กลายเป็นซิงเกิลเปิดตัวในอเมริกาของแทมพาช และติดอันดับ 12 ของบิลบอร์ดฮอต 100
เพลงนี้ยังใช้ในเมเจอร์ลีกเบสบอล สำหรับการโฆษณาของพวกเขาที่เกี่ยวกับเมเจอร์ลีกเบสบอลในฤดู 2011 และใช้เป็นธีมของศึกเรสเซิลเมเนีย ครั้งที่ 27 
ชาร์ด.
<templatestyles src="Col-begin/styles.css"/>
โรบินฮูด

โรบินฮูด เป็นวีรบุรุษนอกกฎหมายในคติชนอังกฤษ มีความเชี่ยวชาญสูงในการยิงธนู และนักดาบ แม้ส่วนหนึ่งของตัวละครไม่ใช่ต้นฉบับของเขา ตั้งแต่จุดเริ่มต้นของศตวรรษที่ 19 เขาได้กลายเป็นที่รู้จักกันใน "ปล้นจากคนรวยและให้กับคนยากจน" โดยอาศัยความช่วยเหลือกลุ่มโจรที่รู้จักกันเป็นเพื่อนของเขา "เมอร์รี เมน" ตามแบบดั้งเดิม โรบินฮูดและคนของเขาเป็นภาพที่สวมใส่เสื้อผ้าสีเขียวลิงคอล์น ต้นกำเนิดของตำนานอ้างว่าโดยจะต้องเกิดจากโจรที่แท้จริง หรือจากกวีหรือเรื่องราวของนอกกฎหมาย
โรบินฮูด กลายเป็นเรื่องราววรรณกรรมพื้นบ้านที่ได้รับความนิยมในสมัยยุคกลางจนถึงวรรณกรรมสมัยใหม่, ภาพยนตร์และโทรทัศน์ ในแหล่งข้อมูลที่เก่าแก่ที่สุดบอกว่าโรบินฮูดคือเสรีชน เป็นขุนนางที่โดนยึดทรัพย์โดยมิชอบจากดินแดนของเขาและกลายเป็นอาชญากรหรือนายอำเภอไร้ยางอาย
ซูซาน จี. โคเมนฟอร์เดอะคูร์

ซูซาน จี. โคเมนฟอร์เดอะคูร์ หรือชื่อเดิมก็คือ มูลนิธิมะเร็งเต้านมซูซาน จี. โคเมน มักจะเรียกว่าเพียงแค่ โคเมน เป็นที่รู้จักอย่างกว้างขวางมากที่สุด องค์กรมะเร็งเต้านมในประเทศสหรัฐอเมริกาได้รับการสนับสนุนที่ใหญ่ที่สุดและดีที่สุด
นับตั้งแต่ก่อตั้งขึ้นในปี 1982 โคเมนได้ลงทุนเกือบ 2 พันล้านดอลลาร์สหรัฐ สำหรับการวิจัยโรคมะเร็งเต้านม, การศึกษา, สนับสนุน, การบริการสุขภาพและโครงการการสนับสนุนทางสังคมในสหรัฐอเมริกา และผ่านการเป็นหุ้นส่วนได้มากกว่า 50 ประเทศ
รายชื่อภาพยนตร์ไทย พ.ศ. 2556

รางวัลภาพยนตร์ไทยประจำปี พ.ศ. 2556/2013
รายชื่อภาพยนตร์ไทย ที่ออกฉายครั้งแรกในปี พ.ศ. 2556/2013 เรียงตามวันฉาย โดยเป็นปีแรกที่หนังไทยเริ่มฉายในระบบดิจิตอลซีเนม่า ด้วยไฟล์ DCP คู่ไปกับฟิล์ม 35มม. เพราะยังอยู่ในช่วงเปลี่ยนผ่านมาเป็นระบบดิจิตอล
ประหยัด บุญญา

ประหยัด บุญญา เกิดเมื่อวันที่ 15 พฤศจิกายน พ.ศ. 2522 เป็นนักฟุตบอลชาวไทย จากจังหวัดราชบุรี ในตำแหน่ง กองหลัง
ในปี พ.ศ. 2555 ประหยัดได้ติดรายชื่อทีมชาติไทยที่ วินฟรีด เชเฟอร์ ผู้จัดการทีมชาติไทยเรียกตัวเข้ามาก่อนที่จะเตรียมพร้อมในศึก เอเอฟเอฟ ซูซูกิ คัพ 2012
วียู

วียู  เป็นเครื่องเล่นวิดีโอเกมจากนินเท็นโด ที่สืบต่อจากเครื่องคอนโซลวี โดยออกจำหน่ายในวันที่ 18 พฤศจิกายน ค.ศ. 2012 ในทวีปอเมริกาเหนือ วันที่ 30 พฤศจิกายน ค.ศ. 2012 ในทวีปยุโรปและออสเตรเลีย และประเทศญี่ปุ่นในวันที่ 8 ธันวาคม ค.ศ. 2012 วียูนับเป็นเครื่องเล่นวิดีโอเกมยุคที่แปดเครื่องแรก และแข่งกับเครื่องเอกซ์บอกซ์วันของไมโครซอฟท์และเพลย์สเตชัน 4ของโซนี่
วียูเป็นเครื่องเล่นเกมนินเทนโดเครื่องแรกที่รองรับระบบกราฟิกความละเอียดสูง ตัวควบคุมหลักของระบบคือ Wii U GamePad ซึ่งมีหน้าจอสัมผัสฝังตัว ปุ่มทิศทาง แท่งอนาล็อก และปุ่มแอ็คชั่น หน้าจอสามารถใช้เป็นส่วนเสริมของจอแสดงผลหลักหรือในเกมที่รองรับเพื่อเล่นเกมโดยตรงบน GamePad และสามารถใช้ Wii U Pro Controller แทนตัวเลือกแบบดั้งเดิมได้มากกว่าเดิม ซอฟต์แวร์และอุปกรณ์เสริมเครื่องวีทุกชนิดนั้นสามารถใช้งานได้กับเครื่องวียู ตัวเกมสามารถรองรับการรวมกันของตัวควบคุม Wii Remote, Nunchuck, Balance Board หรือ Classic Controller ของนินเทนโดหรือ Wii U Pro Controller ฟังก์ชันออนไลน์มีศูนย์กลางทั่งแพลตฟอร์มนินเท็นโด เน็ตเวิร์กและ Miiverse ซึ่งเป็นบริการเครือข่ายสังคมออนไลน์ที่ให้ผู้ใช้สามารถแบ่งปันเนื้อหาในชุมชนเฉพาะเกม
วียูได้รับเสียงวิจารณ์ไปในทางแง่บวกจากนักวิจารณ์ซึ่งรวมถึงการยกย่อง GamePad คอนโทรลเลอร์ที่เป็นนวัตกรรมใหม่ การปรับปรุงการทำงานออนไลน์ผ่านเครื่องวี ซอฟต์แวร์และอุปกรณ์เสริมเครื่องวีที่สามารถใช้งานได้บนวียู อย่างไรก็ตามวียูก็ถูกวิพากษ์วิจารณ์เช่นกันเกี่ยวกับอายุการใช้งานแบตเตอรี่ที่สั้นของตัวควบคุมเกมและปัญหาเกี่ยวกับส่วนต่อประสานกับผู้ใช้และฟังก์ชันการใช้งาน วียูพบกับการยอมรับของผู้บริโภคที่ชะลอตัวโดยมียอดขายต่ำซึ่งได้รับการยกย่องว่าเป็นกลุ่มที่อ่อนแอของเกมเปิดตัว การสนับสนุนจากค่ายเกมบุคคลที่สามที่จำกัด และการตลาดที่ไม่ดี วียูยุติการวางจำหน่ายและเลิกผลิตเครื่องเล่นวียูทั่วโลกในวันที่ 31 มกราคม ค.ศ. 2017 โดยยอดจำหน่ายทั่วโลกอยู่ที่ 13.56 ล้านเครื่อง และเกมสุดท้ายของวียูคือเกม "เดอะเลเจนด์ออฟเซลดา บรีทออฟเดอะไวลด์" และวันที่ 3 มีนาคม 2017 นินเทนโดได้เปิดตัวนินเท็นโด สวิตช์ ซึ่งยังคงรักษาไว้ซึ่งแนวคิดที่ได้รับการแนะนำให้รู้จักกับวียูเป็นครั้งแรก
ตำบลแม่เย็น

ตำบลแม่เย็น เป็นตำบลหนึ่งของอำเภอพาน จังหวัดเชียงราย
ภูมิศาสตร์.
ตำบลแม่เย็นตั้งอยู่ทางด้านทิศใต้ของอำเภอพาน ระยะห่างจากที่ว่าการอำเภอประมาณ 10 กิโลเมตร พื้นที่ส่วนใหญ่เป็นที่ราบลุ่ม และพื้นที่ราบระหว่างภูเขา ตำบลแม่เย็นมีอาณาเขตติดต่อดังนี้
ประวัติ.
ตำบลแม่เย็น ตั้งขึ้นเมื่อปี พ.ศ. 2440 โดยแยกมาจากตำบลฝั่งตื้น เดิมมีหมู่บ้านทั้งหมด 17 หมู่บ้าน ต่อมามีพระบรมราชบัญญัติปกครองท้องที่บังคับใช้ นายจันทร์แก้ว เชื้อเมืองพาน ได้รับเลือกให้ดำรงตำแหน่งกำนันตำบลแม่เย็น ในปี พ.ศ. 2475 และต่อมาในปี พ.ศ. 2529 ได้แยกตำบลแม่เย็นออกไปอีกหนึ่งตำบลคือ ตำบลทานตะวัน ปัจจุบันตำบลแม่เย็นจึงมีทั้งหมด 11 หมู่บ้าน
หมู่บ้าน.
ตำบลแม่เย็นแบ่งเขตการปกครองออกเป็น 11 หมู่บ้าน
หนึ่งต่อเจ็ด (ภาพยนตร์ พ.ศ. 2520)

1 ต่อ 7 หรือ หนึ่งต่อเจ็ด เป็นภาพยนตร์ไทยที่ออกฉายในปี พ.ศ. 2520 โดยนำภาพยนตร์ชื่อเดียวกัน ของ ส.อาสนจินดา นำกลับมาสร้างใหม่ เนื่องจากในยุคนั้น ขณะที่กระแสหนังแนวบู๊ประเภทประกบดาราและชื่อตัวละครต้องอ่านได้สัมผัสคล้องจองกันกำลังเป็นที่นิยม ทางค่ายก็หยิบเอาหนังเก่าเรื่องราวของนักสู้ 7 คนซึ่งเขียนโดย ส.อาสนจินดา กลับมาปัดฝุ่นสร้างใหม่อีกครั้ง ในระบบ 35 มม.พากย์เสียงในฟิล์ม 
ส.อาสนจินดา มาสร้างและกำกับเองเป็นครั้งที่สอง บทของจ่าดับ จำเปาะ ตกเป็นของ ทักษิณ แจ่มผล แต่ ส.อาสนจินดา ยังคงรับหน้าที่กำกับเช่นเคย และที่สำคัญเนื้อหาเรื่องราวในแต่ละภาค มักหยิบนำเอาเรื่องของสถานการณ์ปัจจุบันในยุคสมัยนั้น โดยมี สหมงคลฟิล์ม เป็นผู้จัดจำหน่าย อำนวยการสร้างโดย สมศักดิ์ เตชะรัตนประเสริฐ นำแสดงโดย กรุง ศรีวิไล, สรพงศ์ ชาตรี, นิรุตติ์ ศิริจรรยา, สายัณห์ จันทรวิบูลย์, ทักษิณ แจ่มผล, ลักษณ์ อภิชาติ สร้างกลางปี พ.ศ. 2519 ภาพยนตร์เรื่องนี้เข้าฉายต้อนรับตรุษจีน 11 กุมภาพันธ์ พ.ศ. 2520 ที่โรงภาพยนตร์เฉลิมไทย-เพรสซิเด้นท์-แกรนด์ ฯลฯ ภาพยนตร์ออกฉายประสบความสำเร็จอย่างสูง
ถัดจากนั้นไม่นานก็ได้สร้าง "7 ประจัญบาน" (2520) เป็นหนังภาคต่อตามมาอีก โดยมี วิเชียร วีระโชติ ร่วมกำกับด้วย ออกฉายวันที่ 7 ตุลาคม พ.ศ. 2520 ซึ่งก็ยังคงประสบความสำเร็จเช่นเดิม ปัจจุบัน คุณมนัส กิ่งจันทร์ จากช่องยูทูบ ชุมทางหนังไทย และคณะได้ค้นพบกากฟิล์มชุดสุดท้ายของ 7 ประจัญบาน โดยมีความยาวเกือบ 1 ชั่วโมง อยู่ในสภาพค่อนข้างเสียหายแต่พอดูได้ ส่วน หนึ่งต่อเจ็ด หาฟิล์มต้นฉบับและกากฟิล์มไม่ได้แล้ว
เรื่องย่อ.
เมื่อดั่น มหิทธา (สรพงศ์ ชาตรี) เดินทางกลับหาดใหญ่ แต่ถูกขบวนการหนึ่งตามฆ่าจึงต้องส่งข่าวให้เพื่อน ๆ ลูกทัพบกอีก 6 คนมาช่วย ต่อมาดั่นสืบจนรู้ว่ากลุ่มของอพอลโล (เกชา เปลี่ยนวิถี) ซึ่งมีดาบชัย (ดามพ์ ดัสกร) เป็นลูกน้องนั่นเองคือขบวนการที่ตามฆ่าตน ดาบชัยส่งคนไปจับตัวแนนซี่หล่าน (อรัญญา นามวงศ์) ลูกสาวทูตสันถวไมตรี (อดุลย์ ดุลยรัตน์) มาขังไว้ ขณะที่ดั่นกำลังจะถูกฆ่า แตน (เรวดี ปัตตะพงษ์) ก็บุกมาช่วย ขณะที่ดั่นกำลังตกอยู่ในวงล้อมของมือปืน 7 คน พรรคพวกทั้ง 6 คนคือจ่าดับ จำเปาะ (ทักษิณ แจ่มผล), เหมาะ เชิงมวย (ลักษณ์ อภิชาติ), ตังกวย แซ่ลี้ (ศรีไพร ใจพระ), อัคคี เมฆยันต์ (กรุง ศรีวิไล), กล้า ตะลุมพุก (นิรุตต์ ศิริจรรยา) และจุก เบี้ยวสกุล (สายัณห์ จันทรวิบูลย์) ก็เดินทางมาถึง ดาบชัยส่งเจินซิน (อรัญญา นามวงศ์) ซึ่งหน้าตาเหมือนแนนชี่หล่านไปลอบยิงผู้การเชษฐา หัวหน้าหน่วยสืบราชการลับขณะประชุมกับพวกของดั่น ทำให้ดั่นต้องออกตามล่าแนนซี่หล่าน ส่วนจ่าดับกับเหมาะเอาแต่กินเหล้าจนเกิดเรื่องผิดใจกันจึงเหลือเพื่อนเพียง 5 คน เมื่อเหมาะถูกพวกดาบชัยรุมฆ่าตาย จ่าดับก็คิดได้และกลับมารวมกลุ่มอีกครั้งพร้อมกับได้ผู้กำกับสะอ้าน ในฉายา สี เลือดหมู เข้ามาร่วมทีมครบสูตร 7 คนตามเคล็ด แล้วทั้งหมดก็ออกกวาดล้างเหล่าร้ายที่หมายยึดเมืองหาดใหญ่ทันที
ไวกีกี

ไวกีกี (อักษรโรมัน: Waikiki, ; #เปลี่ยนทาง) เป็นย่านในโฮโนลูลู รัฐอาวาย สหรัฐ ตั้งอยู่บนชายฝั่งทางใต้ของเกาะโออาฮู
ไวกีกีเป็นที่รู้จักมากจากหาดไวกีกี นอกจากนี้ในไวกีกียังมีชายหาดอื่นอีก เช่น หาดควีนส์ และ หาดกูฮีโอ โดยหาดไวกีกีนั้นเป็นหาดที่สร้างขึ้นโดยมนุษย์ทั้งหมด
สถานที่สำคัญมนย่านไวกีกีเช่นสวนกาปีโอลานี, ป้อมเดอรุสซี, ลากูนกาฮานาโมกู, สวนหาดกูฮีโอ แลพ อ่าวอาลาไว ไวกีกียังเป็นราชธานีแรกของราชอาณาจักรฮาวายระหว่างปี 1795 ถึง 1796
แยป

แยป หรือ ยาป  หรือ วาอับ (แยป:) เป็นหมู่เกาะในหมู่เกาะแคโรไลน์ ทางตะวันตกของมหาสมุทรแปซิฟิก ตั้งอยู่ในรัฐแยปของประเทศไมโครนีเชีย หมู่เกาะนี้ประกอบด้วยเกาะ 4 เกาะซึ่งอยู่ติด ๆ กัน มีเกาะแยปเป็นเกาะใหญ่ที่สุด จากข้อมูลปี ค.ศ. 2000 มีประชากร 11,241 คน หมู่เกาะมีพื้นที่ 102 ตร.กม. (39 ตร.ไมล์) มีการพบซากมนุษย์โบราณและชิ้นส่วนขนาดใหญ่ของเงินตราที่ทำจากหินรูปวงกลม
เกาะนี้สเปนขายให้แก่เยอรมนีใน ค.ศ. 1899 หลังสงครามโลกครั้งที่หนึ่ง กลายเป็นข้อพิพาทระหว่างญี่ปุ่นกับสหรัฐอเมริกา และยุติข้อพิพาทโดยให้ดินแดนในอาณัติของญี่ปุ่นแต่ให้สหรัฐอเมริกามีสิทธิในการวางสายเคเบิลใต้น้ำ ต่อมาในสงครามโลกครั้งที่สอง เป็นส่วนหนึ่งของดินแดนหมู่เกาะในมหาสมุทรแปซิฟิกที่อยู่ในภาวะทรัสตีของสหรัฐอเมริกาเมื่อ ค.ศ. 1947 และเป็นส่วนหนึ่งของประเทศไมโครนีเชียตั้งแต่ ค.ศ. 1986
รัฐฟอร์โมซา

<ns>0</ns>
 <revision>
 <parentid>9325206</parentid>
 <timestamp>2024-11-06T18:17:21Z</timestamp>
 <contributor>
 <username>JasperBot</username>
 </contributor>
 <minor />
 <comment>/* top */ แทนที่แม่แบบ, replaced: {{lang-es| → {{langx|es|</comment>
 <origin>11886993</origin>
 <model>wikitext</model>
 <format>text/x-wiki</format>
ฟอร์โมซา ({{langx|es|Formosa}}) เป็นรัฐทางตะวันออกเฉียงเหนือของประเทศอาร์เจนตินา ตรงปลายทิศตะวันออกเฉียงเหนือติดกับกรุงอาซุนซีออนของประเทศปารากวัย และมีชายแดนติดกับรัฐชาโกและรัฐซัลตาทางทิศใต้และตะวันตก ตามลำดับ เมืองหลวงของรัฐคือ เมืองฟอร์โมซา
กอร์โดบา (ประเทศอาร์เจนตินา)

กอร์โดบา  เป็นเมืองในประเทศอาร์เจนตินา เป็นเมืองหลวงของรัฐกอร์โดบา ตั้งอยู่บริเวณตีนเขาของเซียร์รัสชีกัส ลุ่มแม่น้ำซูกีอา อยู่ห่างจากกรุงบัวโนสไอเรสไปทางทิศตะวันตกเฉียงเหนือราว 700 กม. (435 ไมล์) เป็นเมืองใหญ่เป็นอันดับ 2 ของประเทศ รองเพียงกรุงบัวโนสไอเรส มีประชากร 1.6 ล้านคน (ค.ศ. 2020) มีมหาวิทยาลัยแห่งชาติกอร์โดบา ซึ่งเป็นมหาวิทยาลัยที่เก่าแก่ที่สุดของประเทศ ก่อตั้งในปี ค.ศ. 1613
เมืองก่อตั้งเมื่อวันที่ 6 กรกฎาคม ค.ศ. 1573 โดยเคโรนีโม ลุยส์ เด กาเบรรา ที่ได้ตั้งชื่อเมืองตามเมืองกอร์โดบา ประเทศสเปน
คาร์สันซิตี

คาร์สันซิตี  เป็นเมืองอิสระและเมืองหลวงของรัฐเนวาดา สหรัฐอเมริกา มีประชากร 55,274 คน ในปี ค.ศ. 2010 อยู่ห่างจากเมืองรีโนราว 30 ไมล์ (50 กม.) ทางทิศใต้ เริ่มมีการตั้งถิ่นฐานในปี ค.ศ. 1858 ตั้งชื่อเป็นเกียรติแก่คริสโตเฟอร์ (คิต) คาร์สัน ได้รับสถาปนาเป็นเมืองหลวงของรัฐใน ค.ศ. 1864
นกปักษาสวรรค์ใหญ่

นกปักษาสวรรค์ใหญ่ (Greater Bird-of-paradise) เป็นนกปักษาสวรรค์ในสกุล "Paradisaea" คาโรลัส ลินเนียสตั้งชื่อนกชนิดนี้ว่า "Paradisaea apoda" ซึ่งแปลว่า "นกปักษาสวรรค์ไร้ขา" เนื่องจากการส่งขายซากนกไปที่ทวีปยุโรปเมื่อก่อน ซากจะไม่มีขาจากการเตรียมซากของชาวพื้นเมือง ซึ่งนำไปสู่ความเข้าใจผิดที่ว่านกที่สวยงามชนิดนี้มาจากสวรรค์ และไม่เคยสัมผัสพื้นดินเลยจนกระทั่งตาย
ลักษณะ.
นกปักษาสวรรค์ใหญ่เป็นนกขนาดใหญ่ในสกุล "Paradisaea" ตัวผู้วัดได้ถึง (ไม่รวมขนหางคู่ยาว) ตัวเมียมีขนาดเล็กกว่า ประมาณ ชุดขนของนกชนิดนี้มีความแตกต่างระหว่างเพศอย่างชัดเจน ตัวผู้มีหน้าและคอสีเขียวเหลือบ มีสีเหลืองออกเงาที่หัว กระหม่อมมีสีเงินเหลือบ ลำตัวมีสีน้ำตาล-แดงเลือดหมู ขนปีกที่ใช้ในการแสดงมีสีเหลืองเป็นพื้นจนถึงขาวมีลายสีเลือดหมู ตัวเมียมีสีน้ำตาล-แดงเลือดหมู ทั้งสองเพศมีตาสีเหลือง ปากสีฟ้า
การกระจายพันธุ์.
นกปักษาสวรรค์ใหญ่มีการกระจายพันธุ์ในป่าต่ำและป่าบนภูเขาในทางตะวันตกเฉียงใต้ของเกาะนิวกินีและหมู่เกาะอารู (Aru Islands) ในประเทศอินโดนีเซีย นกจะกินผลไม้ เมล็ดพืช และแมลงขนาดเล็กเป็นอาหาร มีกลุ่มประชากรขนาดเล็กที่ถูกนำเข้าไปในเกาะลิตเติ้ลโทบาโก (Little Tobago) ของแคริบเบียนโดยเซอร์ วิลเลียม อินแกรม (William Ingram) ในปี ค.ศ. 1909-1912 เพื่อที่จะพยายามรักษานกชนิดนี้ไว้ไม่ให้สูญพันธุ์จากการล่าเอาขน ประชากรนกเหล่านั้นมีชีวิตอยู่จนกระทั่งปี ค.ศ. 1966
2004 สึนามิ ภูเก็ต

2004 สึนามิ ภูเก็ต  เป็นภาพยนตร์สเปนภาษาอังกฤษแนวดราม่า ภัยพิบัติ ชีวะประวัติ ที่ออกฉายในปี ค.ศ. 2012 กำกับโดย ฆวน อันโตนิโอ บาโยนา จากบทภาพยนตร์ของ เซร์ฆิโอ เฆ. ซันเชซ ดัดแปลงจากเรื่องราวของครอบครัวชาวสเปนที่เดินทางมาพักผ่อนที่เขาหลัก จังหวัดพังงา พวกเขาเป็นผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย ค.ศ. 2004 นำแสดงโดย นาโอมิ วัตส์ ยวน แม็คเกรเกอร์ และ ทอม ฮอลแลนด์